
	Ministru kabineta noteikumi Nr. 738 
Rīgā 2021. gada 9. novembrī (prot. Nr. 74  10. §)



Grozījumi Ministru kabineta 2003. gada 27. maija noteikumos Nr. 272 "Noteikumi par valsts fondēto pensiju shēmas darbību"

Izdoti saskaņā ar 
Valsts fondēto pensiju likuma
3. panta trešo daļu, 5. panta otro daļu, 
7. panta 1.1 daļu, 
10. panta pirmās daļas 5. punktu un otro daļu, 
11. panta trešo un sesto daļu un 
13. panta sesto un septīto daļu

1. Izdarīt Ministru kabineta 2003. gada 27. maija noteikumos Nr. 272 "Noteikumi par valsts fondēto pensiju shēmas darbību" (Latvijas Vēstnesis, 2003, 82. nr.; 2004, 81. nr.; 2007, 45. nr.; 2008, 57. nr.; 2009, 154. nr.; 2012, 67. nr.; 2013, 173. nr.; 2014, 155. nr.; 2018, 33. nr.; 2019, 191. nr.) šādus grozījumus:
1.1. izteikt 7.1 1. apakšpunktu šādā redakcijā:
[bookmark: _Hlk83391817]
"7.1 1. aģentūra sadala shēmas dalībniekus starp līdzekļu pārvaldītājiem, ja tie fondēto pensiju shēmas līdzekļu pārvaldīšanā piedalās vismaz gadu (skaitot no dienas, kad līdzekļu pārvaldītājs noslēdzis līgumu ar aģentūru) un Finanšu un kapitāla tirgus komisijā (turpmāk – komisija) ir reģistrējuši attiecīgo ieguldījumu plānu:
7.1 1.1. līdz 2021. gada 31. decembrim – tādā ieguldījuma plānā, kura ieguldījumu politika neparedz ieguldījumus komercsabiedrību akcijās, citos kapitāla vērtspapīros un tiem pielīdzināmos vērtspapīros. Katrs līdzekļu pārvaldītājs shēmas dalībnieku sadalē piedalās ar vienu šādu ieguldījumu plānu;
7.1 1.2. laikposmā no 2022. gada 1. janvāra līdz 2022. gada 31. decembrim – tādā ieguldījumu plānā, kas paredz ne vairāk kā 50 % no ieguldījumu plāna aktīviem ieguldīšanu kapitāla vērstpapīros vai citos riska ziņā tiem pielīdzināmos riska instrumentos (turpmāk – akcijas). Šajā laikposmā katrs līdzekļu pārvaldītājs shēmas dalībnieku sadalē piedalās ar vienu šādu ieguldījumu plānu;
7.1 1.3. no 2023. gada 1. janvāra atbilstoši shēmas dalībnieka vecumam: shēmas dalībnieku, kas vēl nav sasniedzis 55 gadu vecumu, – ieguldījumu plānā, kas paredz līdz 100 % ieguldījumu plāna aktīvu ieguldīšanu akcijās, bet shēmas dalībnieku, kas ir sasniedzis 55 gadu vecumu, – ieguldījumu plānā, kas paredz ne vairāk kā 25 % ieguldījumu plāna aktīvu ieguldīšanu akcijās. Katrs līdzekļu pārvaldītājs shēmas dalībnieku sadalē piedalās ar vienu ieguldījumu plānu, kas paredz līdz 75 % vai 100 % ieguldījumu plāna aktīvu ieguldīšanu akcijās, un vienu ieguldījumu plānu, kas paredz ne vairāk kā 25 % ieguldījumu plāna aktīvu ieguldīšanu akcijās;";

1.2. izteikt 67. punkta ievaddaļu šādā redakcijā: 
	
"67. Ja shēmas dalībniekam ir tiesības iegādāties mūža pensijas polisi, aģentūra 10 darbdienu laikā pēc dienas, kad shēmas dalībniekam tiek piešķirta vecuma pensija saskaņā ar likumu "Par valsts pensijām", tai skaitā avansā, nosūta shēmas dalībniekam šādu informāciju:";

1.3. izteikt 67.2 punktu šādā redakcijā:

"67.2 Aģentūra, nosakot termiņu, kādā shēmas dalībniekam ir jānoslēdz mūža pensijas apdrošināšanas līgums, to aprēķina kā piecu mēnešu periodu, skaitot no dienas, kad shēmas dalībniekam tiek piešķirta vecuma pensija saskaņā ar likumu "Par valsts pensijām", tai skaitā avansā.";

1.4. papildināt 73.1 1. apakšpunktu aiz vārdiem "ar kuru šis līgums kļuvis neapstrīdams" ar vārdiem "un šajā līgumā noteikto mūža pensijas mēneša apmēru";
1.5. svītrot 73.6 2., 73.6 3. un 73.6 4. apakšpunktu;
1.6. izteikt pielikuma 14.1. apakšpunktu šādā redakcijā:

"14.1. Līdzekļu pārvaldītājam jāsagatavo un jāiesniedz Aģentūrā šādi dokumenti:
14.1.1. ieguldījumu plānu prospekti (Līguma pielikumi Nr. 1a, 1b, 1c) un dalībniekiem paredzētā pamatinformācija (Līguma pielikumi Nr. 2a, 2b, 2c) ne vēlāk kā _____ (__) darbdienu laikā no šī Līguma noslēgšanas dienas;
14.1.2. ieguldījumu plānu prospektu un dalībniekiem paredzētās pamatinformācijas jaunās redakcijas, ja mainījusies to ieguldījumu politika, ne vēlāk kā ________ (____) darbdienu laikā no attiecīgu līguma grozījumu noslēgšanas dienas;
14.1.3. līdzekļu pārvaldītāja ziņojums par ieguldījumu plānu ceturkšņa rezultātiem ne vēlāk kā 20 darbdienas pēc tam, kad Komisijai iesniegti atbilstoši Komisijas noteiktajām prasībām sagatavotie pārskati par valsts fondēto pensiju shēmas līdzekļu pārvaldīšanu (par stāvokli 31. martā, 30. jūnijā, 30. septembrī un 31. decembrī).";

1.7. svītrot pielikuma 14.2. apakšpunktā vārdu "arī".

2. Šo noteikumu 1.4. un 1.5. apakšpunkts stājas spēkā 2023. gada 1. janvārī.

